Diari Oficial de la Generalitat Valenciana


Sumari del DOGV 9375, del 05-07-2022 (2022/6127)

RESOLUCIÓ 27 de juny de 2022, de la Direcció General de Formació Professional i Ensenyaments de Règim Especial, per la qual es resol l'assignació econòmica extraordinària per a l'avaluació i acreditació de les competències professionals en els centres docents de la Conselleria d'Educació, Cultura i Esport que col·laboren en el procediment d'avaluació i acreditació permanent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9375

Data del DOGV
:   05-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6127


Data del document
:   27-06-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament
    * organització de l'ensenyament

RESOLUCIÓ 27 de juny de 2022, de la Direcció General de Formació Professional i Ensenyaments de Règim Especial, per la qual es resol l'assignació econòmica extraordinària per a l'avaluació i acreditació de les competències professionals en els centres docents de la Conselleria d'Educació, Cultura i Esport que col·laboren en el procediment d'avaluació i acreditació permanent. [2022/6127]  
  
Per la Resolució de 21 de juliol de 2021, de la Secretaria Autonòmica d'Educació i Formació Professional, es convoca un procediment obert de manera permanent, per a l'avaluació i acreditació de la totalitat de les unitats de competència professional incloses en l'oferta existent de Formació Professional en la Comunitat Valenciana vinculada al Catàleg nacional de les qualificacions professionals, que hagen sigut adquirides a través de l'experiència laboral o de vies no formals de formació.  
  
En virtut del que disposa l'article seté de la Resolució de 21 de juliol sobre la compensació per despeses per als centres seu, «els centres públics que participen en la convocatòria podran ser seu d'una o diverses comissions de família professional, en conseqüència, veuran incrementats les seues despeses perquè han de facilitar a cada comissió els recursos necessaris per a organitzar i desenvolupar les fases d'assessorament i avaluació. La Direcció General de Formació Professional i Ensenyaments de Règim Especial assignarà fons als centres educatius no universitaris de titularitat pública que col·laboren en el procediment d'avaluació i acreditació, per a compensar l'augment de despeses generades a conseqüència d'aquesta col·laboració. Aquests fons seran proporcionals al nombre de comissions creades en el centre i al nombre de vocals assignats», aquesta direcció general resol:  
  
Primer  
Assignar a cadascun dels centres docents que col·laboren en el procediment d'avaluació i acreditació permanent i que figuren en l'annex I, la quantitat que allí es detalla, la qual s'abonarà amb caràcter de despesa extraordinària de funcionament per a compensar l'augment de despeses generades a conseqüència d'aquesta col·laboració, a càrrec del programa pressupostari 34.43.32.225.17 (centre de despesa 2011) del pressupost del exercici 2022 de la Direcció General de Formació Professional i Ensenyaments de Règim Especial, per un import total de 2.157.600 - euros.  
La quantitat detallada per a cada centre en l'annex I s'ha obtingut en funció del nombre de comissions de cada centre i el nombre de vocals assignats a cada comissió, partint del pressupost assignat a aquest programa en l'actual any pressupostari segons la següent fórmula: (6000 x comissió) + (600 x nombre vocals per comissió).  
  
Segon  
D'acord amb el que es preveu en el resolc segon de la Resolució de 21 de juliol de 2021, de la Secretaria Autonòmica d'Educació i Formació Professional, quan s'assigne una nova comissió al procediment permanent d'acreditació de la competència, per resolució del director general de Formació Professional i Ensenyaments de Règim Especial, s'actualitzarà la relació de l'assignació pressupostària a les seus.  
  
  
Tercer  
El lliurament de l'assignació econòmica es realitzarà, una vegada concedida, per transferència bancària al centre docent per mitjà d'una ordre de pagament en ferm, a proposta de la Conselleria d'Educació, Cultura i Esport, a càrrec del pressupost anual de l'exercici 2022.  
  
Quart  
Els centres justificaran per mitjà de la corresponent factura degudament abonada, d'acord amb allò que s'ha previst per l'administració titular de l'esmentada seu, les despeses generades per la seua participació en el procediment.  
El termini de tramitació de les factures en els centres i el seu abonament és el que es preveu amb caràcter general en la gestió econòmica del centre.  
1. Els centres justificaran la despesa realitzada d'acord amb el que disposa l'Ordre de 18 de maig de 1995, de la Conselleria d'Educació i Ciència (DOGV 2526, 09.06.1995), per la qual es regula i s'exerceix l'activitat i l'autonomia de la gestió econòmica dels centres docents públics no universitaris de la Comunitat Valenciana.  
2. El termini per a realitzar la justificació en ITACA finalitzarà el 31 de gener de 2023.  
3. Els centres conservaran els documents justificatius de l'aplicació del fons rebut mentre puguen ser objecte d'actuacions de comprovació i control per part de la Conselleria.  
  
Cinqué  
Una vegada el centre haja abonat la totalitat de les factures corresponents a les despeses ocasionades per la col·laboració en el procediment permanent de reconeixement de la competència professional, en cas de disposar d'un romanent, farà el corresponent reintegrament a la Generalitat.  
  
València, 27 de juny de 2022.- El director general de Formació Professional i Ensenyaments de Règim Especial: Manuel Gomicia Giménez.